Un accident rutier în urma căruia o femeie a fost rănită a avut loc marți dimineață, în jurul orei 10.20 pe Șoseaua Vestului din Ploiești, în zona supermarketului Lidl.
Potrivit martorilor la eveniment, la momentul producerii accidentului victima traversa strada pe o trecere de pietoni.
La fața locului s-au deplasat echipaje medicale și ale Poliției.
Oamenii legii au deschis o anchetă pentru a stabili cu exactitate toate cauzele și împrejurările care au dus la producerea evenimentului.
Vom reveni cu detalii.